**3. számú függelék a 6/2015.(V.7.) önkormányzati rendelethez:**

**A Közös Önkormányzati Hivatal létrehozásáról szóló megállapodás:**

MegÁllapodás

**Közös Önkormányzati Hivatal alakításáról és fenntartásáról**

Mozsgó Községi Önkormányzat Képviselőtestülete 7932 Mozsgó, Batthyány u. 15. (képviselője: Kovács Zsolt Vilmos polgármester), Almáskeresztúr Községi Önkormányzat Képviselőtestülete 7932 Almáskeresztúr, Fő u. 53. (képviselője: Veriga Lajos polgármester),

Csertő Községi Önkormányzat Képviselőtestülete 7931 Csertő, Kossuth tér 6. (képviselő: Fleckistánné Csöme Edit), Magyarlukafa Község Önkormányzatának Képviselőtestülete 7925 Magyarlukafa, Fő u. 47/A. (képviselője: Gregorics Csabáné polgármester), Somogyhárságy Község Önkormányzatának Képviselőtestülete 7925 Somogyhárságy, Rákóczi u. 2. (képviselője: Fáth József polgármester), Szulimán Község Önkormányzatának Képviselőtestülete 7932 Szulimán, Zrínyi tér 27. (képviselője: Bedő István polgármester), Vásárosbéc Község Önkormányzatának Képviselőtestülete 7926 Vásárosbéc, Kossuth u. 16. (képviselője: Bankó István polgármester) Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 85.§-ban foglalt felhatalmazással élve igazgatási feladataik ellátására Közös Önkormányzati Hivatalt alakítanak és tartanak fenn 2015. január 1. napjától az alábbi feltételek szerint.

1. A Közös Önkormányzati Hivatal hivatalos megnevezése:

Mozsgói Közös Önkormányzati Hivatal

Közös Önkormányzati Hivatal székhelye: 7932 Mozsgó, Batthyány u. 15.

A Közös Önkormányzati Hivatalhoz tartozó települések lakosságszáma (2014. I.1.):

* Mozsgó: 992 fő
* Almáskeresztúr: 79 fő
* Csertő: 419 fő
* Magyarlukafa: 100 fő
* Somogyhárságy: 451 fő
* Szulimán: 250 fő
* Vásárosbéc: 209 fő.

2. A szerződő képviselőtestületek megállapodnak, hogy 2015. január 1. napjától a Közös Önkormányzati Hivatal Somogyhárságy községben a Rákóczi utca 2. szám alatt állandó jelleggel „Mozsgói Közös Önkormányzati Hivatal Somogyhárságyi Kirendeltsége” elnevezéssel állandó kirendeltséget /továbbiakban: Kirendeltség/ működtet az összes Somogyhárságy, Magyarlukafa és Vásárosbéc települést érintő hatósági, önkormányzati és pénzügyek helyben történő intézése céljából. Továbbá felek megállapodnak abban, hogy 2015. január 1. napjától Csertő Községben „Mozsgói Közös Önkormányzati Hivatal Ügyfélszolgálata” elnevezéssel ügyfélszolgálatot /továbbiakban: Ügyfélszolgálat/ működtet Csertő települést érintően hatósági, önkormányzati ügyek helyben történő intézése céljából.

 A Közös Önkormányzati Hivatal irányítási jogainak gyakorlására a Mozsgó Községi Önkormányzat Képviselőtestületét, mint székhely települést ruházzák fel.

 Az alapítói jogokkal felruházott szervek: Mozsgó Községi Önkormányzat Képviselőtestülete (7932 Mozsgó, Batthyány u. 15.), Almáskeresztúr Községi Önkormányzat Képviselőtestülete (7932 Almáskeresztúr, Fő u. 53.), Csertő Községi Önkormányzat Képviselőtestülete (7931 Csertő, Kossuth tér 6.), Magyarlukafa Község Önkormányzatának Képviselőtestülete (7925 Magyarlukafa, Fő u. 47/A.), Somogyhárságy Község Önkormányzatának Képviselőtestülete (7925 Somogyhárságy, Rákóczi u. 2.), Szulimán Község Önkormányzatának Képviselőtestülete (7932 Szulimán, Zrínyi tér 27.), Vásárosbéc Község Önkormányzatának Képviselőtestülete (7926 Vásárosbéc, Kossuth u. 16.).

3. A szerződő képviselőtestületek kijelentik továbbá, hogy az igazgatási munka ellátásához szükséges személyi és tárgyi feltételeket az érintett településeken biztosítják.

 A Közös Önkormányzati Hivatal ellátja az Mötv-ben és a vonatkozó egyéb jogszabályokban a számára meghatározott feladat- és hatásköröket.

4. A Közös Önkormányzati Hivatal alapításának forrását megállapodó felek az alábbiakban

 határozzák meg:

 A Mozsgó, Batthyány u. 15. szám alatti, 94. hrsz-ú épületet az ingatlan tulajdonosa,

 Mozsgó Község Önkormányzata a Mozsgói Közös Önkormányzati Hivatal használatába

 adja. A Somogyhárságy, Rákóczi u. 2. szám alatti, 126. hrsz-ú épületet az ingatlan

 tulajdonosa, Somogyhárságy Község Önkormányzata a Mozsgói Közös Önkormányzati

 Hivatal használatába adja. A jogelőd Hivatal tulajdonát képező ingóságok a Mozsgói

 Közös Önkormányzati Hivatal tulajdonát fogják képezni, azokat az önkormányzatok a

 hivatal rendelkezésére bocsátják.

 A Közös Önkormányzati Hivatal működési és fenntartási költségeit a képviselőtestületek együttes ülésen határozzák meg. A szerződő képviselőtestületek kijelentik, hogy a Közös Önkormányzati Hivatal fenntartásának költségeihez az érdekelt képviselőtestületek lakosságarányosan járulnak hozzá.

A Közös Önkormányzati Hivatalt illető állami támogatás lehívására és felhasználására a

Mozsgói Közös Önkormányzati Hivatal jogosult. A lehívott állami támogatást a Közös

Hivatal működésére köteles fordítani.

5. A Közös Önkormányzati Hivatal szervezetére, működésére vonatkozó szabályzatokat, valamint a Közös Önkormányzati Hivatal ügyrendjét a jegyző készíti el, az a megállapodó felek – képviselőtestületi határozatban jóváhagyott – egyetértésével válik hatályossá.

6. Szerződő felek úgy döntenek, hogy a 4. pontban meghatározott módon megállapított költség-hozzájárulásaikat a Közös Önkormányzati Hivatal számlájára utalják át 12 egyenlő részletben előre, minden hónap 10. napjáig.

Számlaszáma: 50800063-15312596

Megnevezése: Mozsgói Közös Önkormányzati Hivatal fizetési számlája.

A települések polgármesterei a hozzájárulás összegét havonta tartoznak átutalni a Közös Önkormányzati Hivatal számlájára.

7. 1 A társult önkormányzatok által vállalt pénzügyi hozzájárulás 90 napos meg nem fizetése esetén, az esedékességet követő kétszeri – 30 napos fizetési határidő kitűzésével – írásbeli felszólításra sem fizető önkormányzattal szemben, az esedékességtől eltelt időre számított jegybanki alapkamattal növelt hozzájárulás összegének, azonnali beszedési megbízással az önkormányzat bankszámlájáról történő behajtással Mozsgói Közös Önkormányzati Hivatalt hatalmazzák fel, a társult önkormányzatok, azzal, hogy a fizetési határidőt követő 15. naptól köteles az inkasszót benyújtani a nem fizető tag számlavezető pénzintézeténél. Sikertelen inkasszó esetén 15 napon belül újból megkísérli az inkasszó benyújtását, melynek eredménytelensége esetén kezdeményezi a bírói út igénybevételét.

7.2 Amennyiben Mozsgó Község – mint székhely – Önkormányzat nem tesz eleget a vállalt fizetési kötelezettségének, úgy a társult önkormányzatok dönthetnek új székhely önkormányzat kijelöléséről.

8. A Közös Önkormányzati Hivatalból kiválni az Nötv. szabályai szerint lehetséges.

9. Más településnek a Közös Önkormányzati Hivatalhoz csatlakozni csak a társult önkormányzatok minősített többséggel meghozott döntése alapján és előzetes egyetértésével lehet.

 Jelen megállapodást a felek közös akarattal, minősített többséggel hozott határozat alapján módosíthatják.

10. A Közös Önkormányzati Hivatalt a jegyző vezeti. A jegyzői kinevezéshez és felmentéshez Mozsgó, Almáskeresztúr, Csertő, Magyarlukafa, Somogyhárságy, Szulimán, Vásárosbéc települések polgármestereinek lakosságszám-arányos, többségi döntése szükséges.

11. A jegyző tekintetében a munkáltatói jogokat Mozsgó község polgármestere gyakorolja.

12. A jegyzőt az aljegyző helyettesíti, ellátja a jegyző által meghatározott feladatokat.

13. A Közös Önkormányzati Hivatal szervezeti felépítése:

 A Mozsgói Közös Önkormányzati Hivatal létszáma: 12 fő.

13.1 A Mozsgói Közös Önkormányzati Hivatal székhelyének létszáma 5 fő az alábbiak szerint:

1. jegyző: 1 fő
2. ügyintéző: 4 fő

13.2. A Mozsgói Közös Önkormányzati Hivatal Somogyhárságyi Kirendeltségének létszáma: 5 fő az alábbiak szerint:

1. aljegyző: 1 fő
2. ügyintéző: 4 fő

13.3. A Mozsgói Közös Önkormányzati Hivatal Csertői Ügyfélszolgálata létszáma: 2 fő ügyintéző.

14. A Mozsgói Közös Önkormányzati Hivatal aljegyzőjét a polgármesterek nevezik ki.

A kinevezéshez a kirendeltséghez tartozó polgármesterek többségi szavazattal megállapított írásbeli egyetértése szükséges.

15. Az aljegyző ellátja a jegyző által meghatározott feladatokat, szükség szerint a jegyző megbízása alapján részt vesz Somogyhárságy, Magyarlukafa és Vásárosbéc Önkormányzatainak Képviselőtestületeinek ülésein és ott a szükséges tájékoztatást megadja.

16. A kirendeltségen hetente a jegyző ügyfélfogadást tart keddi és csütörtöki napokon, míg az ügyfélszolgálaton szerda délután.

1. A Közös Önkormányzati Hivatal munkájával kapcsolatos kérdésekben szükség szerint együttes képviselőtestületi ülésen kell határozni. A hét képviselőtestület felhatalmazza annak polgármestereit, hogy két testületi ülés közötti időben döntést igénylő ügyekben együttesen határozzanak.

18. A Kirendeltség átszervezéséről, megszüntetéséről kizárólag Somogyhárságy Község Önkormányzatának Képviselőtestülete, Magyarlukafa Község Önkormányzatának Képviselőtestülete és Vásárosbéc Község Önkormányzatának Képviselőtestülete egyetértésével lehet.

1. Társult Önkormányzatok Képviselőtestületei – mint tulajdonos önkormányzatok – a

Közös Önkormányzati Hivatal kezelésébe kerülő ingók és ingatlanok tulajdonjogáról nem mondanak le, azt továbbra is önkormányzati tulajdonként tartják nyilván.

Társult Önkormányzatok a Közös Önkormányzati Hivatal által kezelt ingó és ingatlanvagyonról a tulajdonos önkormányzatokkal leltárt készít.

Ugyanezt az ingó- és ingatlanvagyon-kört a tulajdonos önkormányzatok a megállapodás hatályba lépésével egyidejűleg ingyenes használatba adják a Közös Önkormányzati Hivatal zavartalan működtetéséhez, a feladatok ellátásához.

A Közös Önkormányzati Hivatal a fenntartása, működtetése körében köteles a vagyont a jó gazda gondosságával megőrizni, állagát megóvni.

A Közös Önkormányzati Hivatal köteles viselni a működtetés körében a teljes közüzemi költséget, valamint a rendes napi használatból eredő meghibásodások javítását, karbantartását.

1. A Közös Önkormányzati Hivatal megszűnése esetén a tagok kötelesek egymással elszámolni, a megszűnést követő 30 napon belül.

21. Fenti szabályozás aláírását követően válik hatályossá, de rendelkezéseit 2015. január 1. napjától kell alkalmazni.

Kelt: Mozsgó, 2014. december hónap 2. napján.

 Kovács Zsolt Veriga Lajos

 Mozsgó Község polgármestere Almáskeresztúr Község polgármestere

 Fleckistánné Csöme Edit Gregorics Csabáné

 Csertő Község polgármestere Magyarlukafa Község polgármestere

 Fáth József Bedő István

 Somogyhárságy Község polgármestere Szulimán Község polgármestere

Bankó István

Vásárosbéc Község polgármestere

**Záradék:**

Jelen megállapodást

Mozsgó Községi Önkormányzat Képviselőtestülete 94/2014.(12.02.)Kt. számú határozatával,

Almáskeresztúr Községi Önkormányzat Képviselőtestülete 51/2014.(12.02.)Kt. számú határozatával,

Csertő Községi Önkormányzat Képviselőtestülete 68/2014.(12.02.)Kt. számú határozatával,

Magyarlukafa Község Önkormányzatának Képviselőtestülete 57/2014.(12.02.)Kt. számú határozatával,

Somogyhárságy Község Önkormányzatának Képviselőtestülete 83/2014.(12.02.)Kt. számú határozatával,

Szulimán Község Önkormányzatának Képviselőtestülete 46/2014.(12.02.)Kt. számú határozatával,

Vásárosbéc Község Önkormányzatának Képviselőtestülete 49/2014.(12.02.)Kt. számú határozatával

jóváhagyta.

Mozsgó, 2014. december 2.

 Dr. Szilas Tamás

 jegyző